81. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 243 της 15/26 Μαρτ. 1980 (ΦΕΚ Α΄68) Περί παρατάσεως του δικαιώματος αναγνωρίσεως υπηρεσίας αποκτωμένης υπό Ελλήνων ναυτικών επί πλοίων μη συμβεβλημένων ασφαλιστικώς μετά του Ναυτικού Απομαχικού Ταμείου. Έχοντες υπ’ όψει: α)Τας διατάξεις της παρ. 4β του άρθρ. 3 του κ.Ν. 792/1978 (Π.Δ. 913/1978 ΦΕΚ 220Α΄). β)Την υπ’ αριθ. 68/1980 γνωμοδότησιν του Συμβουλίου της Επικρατείας, προτάσει του επί της Εμπορικής Ναυτιλίας Υπουργού, απεφασίσαμεν: Άρθρ.1.-Από 1ης Απρ. 1980 καταργείται το δικαίωμα εξαγοράς και αναγνωρίσεως υπηρεσίας αποκτωμένης υπό ελλήνων ναυτικών επί πλοίων υπό ξένην σημαίαν μη συμβεβλημένων μετά του Ναυτικού Απομαχικού Ταμείου. Άρθρ.2.-Οι μέχρι 31ης Μαρτ. 1980 αποκτήσαντες ή αποκτώντες υπηρεσίαν επί πλοίων υπό ξένην σημαίαν μη συμβεβλημένων ασφαλιστικώς μετά του Ναυτικού Απομαχικού Ταμείου δύνανται να εξαγοράζουν την ούτω κτωμένην υπηρεσίαν επί τη καταβολή των προβλεπομένων νομίμων εισφορών. Άρθρ. 3.-Το υπ’ αριθ. 765/1979 Π.Δ/γμα καταργείται από της ενάρξεως ισχύος του παρόντος Π.Δ/τος. 82. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.477 της 20/31 Μαΐου 1980 (ΦΕΚ Α΄ 132) Περί επεκτάσεως του χρόνου προστασίας των ναυτικών εκ κινδύνων εξ ατυχημάτων. Έχοντες υπ’ όψει: α)Τας διατάξεις του άρθρ. 14 παρ. 4Δ του Κωδικοποιημένου Νόμ. 792/1978 (ΦΕΚ 220 Α-1978). β)Την γνώμην του Διοικητικού Συμβουλίου του ΝΑΤ διατυπωθείσαν κατά την συνεδρίασιν της 2ας Νοεμ. 1978. γ)Την γνώμην του Συμβουλίου Εμπορικού Ναυτικού διατυπωθείσαν κατά την συνεδρίασιν της 31ης Ιαν. 1980. δ)Την υπ’ αριθ. 382/1980 γνωμοδότησιν του Συμβουλίου της Επικρατείας διατυπωθείσαν κατά την συνεδρίασιν της 16ης Απρ. 1980, προτάσει του επί της Εμπορικής Ναυτιλίας, Υπουργού, απεφασίσαμεν: Άρθρ.1.-Η υπό του ΝΑΤ παρεχομένη ασφαλιστική προστασία των κατά τας εκάστοτε διατάξεις υπαγομένων εις την ασφάλισιν αυτού ναυτικών καλύπτει εφ’ εξής και τους κινδύνους ανικανότητος και θανάτου αυτών εξ ατυχημάτων επισυμβάντων από της ενάρξεως του ταξειδίου μεταβάσεως προς συνάντησιν του πλοίου μέχρι και της αναλήψεως εν τω πλοίω υπηρεσίας και κατά την επιστροφήν των από της απολύσεώς των και ενάρξεως του ταξειδίου επιστροφής μέχρι και της αφίξεως εις τον τόπον της μονίμου κατοικίας των. Άρθρ.2.-Κατά το χρονικόν διάστημα το οριζόμενον υπό του προηγουμένου άρθρου, ο ναυτικός θεωρείται, μόνον δια την εφαρμογήν του παρόντος Π.Δ/τος, μέλος συγκεκροτημένου πληρώματος ανεξαρτήτως καταβολής δια τον χρόνον τούτον ασφαλιστικών εισφορών και απολαμβάνει της υπό της ισχυούσης νομοθεσίας περί ΝΑΤ προβλεπομένης ασφαλιστικής προστασίας υπό τας ακολούθους αποκλειστικώς προϋποθέσεις: α)Εάν ήρχισε το ταξείδιον μεταβάσεως προς συνάντησιν του πλοίου δια κυρίου ή βοηθητικού μέσου μετά την υπογραφήν της συμβάσεως ναυτικής εργασίας και την παροχήν δελτίου ναυτολογήσεως υπό του Γραφείου Ευρέσεως Ναυτικής Εργασίας (ΓΕΝΕ) Πειραιώς ή ετέρων Λιμενικών Αρχών. β)Εάν ήρχισε το ταξείδιον της επιστροφής προς τον  τόπον  της  μονίμου  κατοικίας  του  αμέ(Μετά τη σελ. 714,664(α) Σελ. 714,665 Τεύχος 745-Σελ. 119 Ναυτικό Απομαχικό Ταμείο 19.Ι.α.79-82 σως μετά την απόλυσιν και δια του συνηθιζομένου ή συνήθως ακολουθουμένου κυρίου ή βοηθητικού μέσου επιστροφής. γ)Εφ’ όσον δεν έλαβε χώραν αδικαιολόγητος εκτροπή εκ του απαιτουμένου και συνήθως ακολουθουμένου δρομολογίου μεταβάσεως και επιστροφής ή υπαίτιος καθυστέρησις. Άρθρ.3.-Δεν καλύπτεται δια τους κινδύνους ατυχήματος κατά την μετάβασιν 1)ο ναυτικός ο οποίος αθετών την εκ της συμβάσεως ναυτικής εργασίας υποχρέωσίν του, μεταβαίνει εξ ιδίας πρωτοβουλίας εις έτερον λιμένα είτε προς ναυτολόγησιν επί ετέρου πλοίου, είτε δι’ οιονδήποτε έτερον λόγον, 2)ο ναυτικός ο οποίος αφιχθείς εις τον λιμένα κανονικού προορισμού του, άνευ νομίμου αιτίας δεν μεταβαίνει αμελλητί προς ναυτολόγησιν επί του μεθ’ ου συνεβλήθη και αναγραφομένου εις την οικείαν άδειαν της Αρχής πλοίου. Άρθρ.4.-Κατά τα λοιπά, ως προς την αναγνώρισιν του δια του παρόντος θεσπιζομένου δικαιώματος απονομής συντάξεως, τον υπολογισμόν αυτής κ.λπ ισχύουν αι οικείαι περί συνταξιοδοτήσεως των ναυτικών λόγω ατυχήματος γενικαί διατάξεις.